Härjaraud
Härjaraud oli härja sõra alla löödav kaitseraud. Ta oli kujult pooliku hobuseraua kujuline ning löödi enamasti vaid ühe sõra alla, harvemini mõlema sõra alla. Saartel pandi härja sõra otsa mõnikord tupe kujuline jääraud. Eestis hakkas härgadele raudade panemine laiemalt levima 18. sajandil, kui härgi rautati enne talve tulekut libedate teede ajaks.